Oficiālais Vēstnesis L 185 , 24/07/2003 Lpp. 0055 - 0058



Komisijas lēmums (2003. gada 17. aprīlis), ar ko groza Lēmumu 2000/96/EK attiecībā uz specializēto uzraudzības tīklu darbību (izziņots ar dokumenta numuru C(2003) 2522) (Dokuments attiecas uz EEZ) (2003/542/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Lēmumu Nr. 2119/98/EK (1998. gada 24. septembris) par epidemioloģiskās uzraudzības un infekcijas slimību kontroles tīkla izveidošanu Kopienā [1], jo īpaši tā 3. panta a), b), c), d) un e) apakšpunktu, tā kā: (1) Komisijas Lēmums Nr. 2000/96/EK (1999. gada 22. decembris) par infekcijas slimībām, uz kurām pakāpeniski attiecinās Kopienas tīklu saskaņā ar Eiropas Parlamenta un Padomes Lēmumu Nr. 2119/98/EK [2], ietver to infekcijas slimību un īpašo veselības jautājumu sarakstu, uz ko pakāpeniski attieksies epidemioloģiskā uzraudzība. (2) Ir jāprecizē tās infekcijas slimības un īpašie veselības jautājumi, uz ko jau attiecas specializētais uzraudzības tīkls, lai nodrošinātu efektīvu šo tīklu darbību un to, ka atbildīgās struktūras/iestādes zina savus pienākumus. (3) Katra dalībvalsts nosaka kontaktpunktu, kas var būt organizācija, dienests, departaments vai cita iestāde, lai nodrošinātu to, ka Kopienas tīkls regulāri un bez kavēšanās tiek informēts par notikumiem, datiem, statistiku un informāciju, kas attiecas uz infekcijas slimībām un īpašajiem veselības jautājumiem, uz kuriem attiecas specializētais uzraudzības tīkls. Viens no šiem kontaktpunktiem vai kāda cita atbilstoša iestāde darbojas kā koordinējošā struktūra. (4) Specializētā uzraudzības tīkla darbības procedūras jādara zināmas Kopienas tīklam, lai uzlabotu datu salīdzināmību un saderību. (5) Šajā lēmumā noteiktie pasākumi ir saskaņā ar atzinumu, ko sniegusi komiteja, kura izveidota saskaņā ar Lēmuma Nr. 2119/98/EK 7. pantu, IR PIEŅĒMUSI ŠO LĒMUMU. 1. pants Lēmumu 2000/96/EK groza šādi. 1. Lēmuma 4. panta līdzšinējais teksts kļūst par 1. punktu, un pantam pievieno šādu punktu: "2. Infekcijas slimības un īpašie veselības jautājumi, uz kuriem jau attiecas specializētais uzraudzības tīkls, 1. pielikumā ir atzīmēti ar zvaigznīti. Dalībvalstis ar atbildīgo struktūru un/vai iestāžu starpniecību precizē kontaktpersonu katram specializētajam uzraudzības tīklam, uzticot tai būt par valsts pārstāvi datu un informācijas sniegšanai saskaņā ar Lēmuma Nr. 2119/98/EK 3. un 4. pantu. Katrs specializētais uzraudzības tīkls apkopo attiecīgos uzraudzības datus un informāciju, nodrošina koordināciju tā struktūrā un tūlīt informē par to Kopienas tīklu. Specializētais uzraudzības tīkls tāpat paziņo Kopienas tīklam tā darbības procedūras, vismaz attiecībā uz III pielikumā minētajiem jautājumiem." 2. Lēmuma 2000/96/EK pielikumus groza tā, kā norādīts šī lēmuma pielikumā. 2. pants Šis lēmums ir adresēts dalībvalstīm. Briselē, 2003. gada 17. jūlijā Komisijas vārdā — Komisijas loceklis David Byrne [1] OV L 268, 3.10.1998., 1. lpp. [2] OV L 28, 3.2.2000., 50. lpp. -------------------------------------------------- PIELIKUMS Lēmuma 2000/96/EK pielikumus groza šādi. 1. Lēmuma I pielikumu aizstāj ar šādu tekstu: " I PIELIKUMS 1. INFEKCIJAS SLIMĪBAS UN ĪPAŠI VESELĪBAS JAUTĀJUMI, UZ KO PAKĀPENISKI ATTIECINA KOPIENAS TĪKLU SASKAŅĀ AR 1. PANTU. 1.1. Šajā pielikumā minēto infekcijas slimību un īpašo veselības jautājumu epidemioloģiskā uzraudzība Kopienas tīklā tiks veikta ar standartizētu datu apkopošanu un analīzi katrai infekcijas slimībai un īpašajam veselības jautājumam noteiktā veidā, kad tiks izveidoti īpaši specializēti uzraudzības tīkli. 2. SLIMĪBAS. 2.1. Slimības, kuras var novērst ar vakcināciju. Difterija. B tipa Haemophilus influenza infekcijas [1]. Gripa [2]. Masalas [3]. Cūciņas. Garais klepus [4]. Poliomielīts. Masaliņas. Bakas. Stingumkrampji. 2.2. Seksuāli transmisīvās slimības. Hlamīdiju infekcija. Gonokoku infekcija. HIV infekcija [5]. Sifiliss. 2.3. Vīrushepatīts. A hepatīts. B hepatīts. C hepatīts. 2.4. Pārtikas, ūdens un vides izraisītas slimības. Sibīrijas mēris. Botulisms. Kampilobakterioze. Kriptosporidioze. Žirardiāze Enterohemorāģisko E. Coli infekcija [6]. Leptospiroze. Listerioze. Salmoneloze [7]. Šigeloze. Toksoplazmoze. Trihineloze. Jersinioze. 2.5. Citas slimības. 2.5.1. Slimības, ko pārnēsā netradicionāli pārnēsātāji. Transmisīvās sūkļveida encefalopātijas, Kreicfelda-Jakoba slimības variants [8]. 2.5.2. Slimības, kas izplatās pa gaisu. Legioneloze [9]. Meningokoku infekcija [10]. Pneimokoku infekcija. Tuberkuloze [11]. 2.5.3. Zoonozes (kas nav iekļautas 2.4. punktā). Bruceloze. Ehinokokoze. Trakumsērga. Q-drudzis. Tularēmija. 2.5.4. Nopietnas ievestās slimības. Holēra. Malārija. Mēris. Vīrusu hemorāģiskie drudži [12]. 3. ĪPAŠI VESELĪBAS JAUTĀJUMI. 3.1. Hospitālās infekcijas. 3.2. Mikrobu rezistence [13]. " 2. Pievieno šādu III pielikumu: " III PIELIKUMS SPECIALIZĒTO UZRAUDZĪBAS TĪKLU DARBĪBAS PROCEDŪRU JAUTĀJUMI, PAR KO IESNIEDZ INFORMĀCIJU KOPIENAS TĪKLAM SASKAŅĀ AR 4. PANTA 2. PUNKTU 1. Koordinēšanas struktūra un lēmuma pieņemšanas process. 2. Projektu vadīšanas administrēšana un pārraudzība. 3. Gadījumu definīcijas, veids un apkopojamo datu veids. 4. Datu pārvaldīšana un aizsardzība, arī datu pieejamība un konfidencialitāte. 5. Veidi, ka datus padara salīdzināmus un saderīgus (kvalitātes prasības un datu pārbaude). 6. Atbilstoši tehniskie līdzekļi un procedūras, ar kurām datus izplata un analizē Kopienas līmenī (datu izplatīšana un ziņošana). 7. Ierosinātās sabiedrības veselības rīcības, infekciju kontroles procedūras un laboratorijas procedūras. " [1] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [2] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [3] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [4] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [5] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [6] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [7] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [8] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [9] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [10] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [11] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [12] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. [13] Tās infekcijas slimības un īpašie veselības jautājumi, uz kuriem jau attiecas detalizētais uzraudzības tīkls, ir atzīmēti ar zvaigznīti. --------------------------------------------------